До всички студенти на НБУ

**П О К А Н А**

**Скъпи приятели, състуденти, колеги**,

Отправяме покана към всички студенти на Нов български университет за включване в националните зимни студентски игри "Зимен университет 2018", които ще се проведат идния месец, к.к. Боровец, между 11-ти и 15-ти включително.

Тази година обаче, поради изцяло спортния замисъл и характер на "Зимен университет 2018", ще се състои елементарна проверка на спортните умения по ски/сноуборд за желаещите да се включат. Целта - да удостоверим спортните качества на всички, които желаят да се участват в състезанията в Боровец. Държим да защитим достойно името и престижа на университета, така, както подобава за образователна институция от калибъра на НБУ.

За тази цел, този четвъртък, 01.03., ще очакваме всеки един от Вас на ски писта „Лалето 1“. Организацията на вечерната проверка ще бъде извършена от професионалисти в зимните спортове, които ще изкажат своето почтено и обективно мнение. От желаещите се очаква да дойдат добре екипирани (с топли дрехи и подходяща екипировка), с необходимото оборудване (ски/сноуборд оборудване), навреме в уговорения час (20:00 часа), с търпение и готовност и разбира се - в добро настроение. ☺

Най-важното - бъдете добре облечени. Температурата горе по това време ще е около -7°C, ще навява лек вятър и е възможно да е налице лек снеговалеж.

Оставаме на пълно разположение. Телефон за връзка с организатор на място: +359876668663, Аспарух (Facebook профил - <https://www.facebook.com/asparuh.grigorov.3>).

Потвърдете ни Вашето желание за участие на имейла на Студентски съвет [studentcouncil@nbu.bg](javascript:%20internSendMess('studentcouncil@nbu.bg')) или на страницата ни във Facebook 'Студентски съвет НБУ'. Не се колебайте да ни пишете при наличието на каквито и да било идеи, проблеми, въпроси.

Пазете се в тези изключително мразовити дни и бъдете здрави! ☺

**С уважение**,

Студентски съвет към Нов български университет.